**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍԱՀՄԱՆԱԴՐԱԿԱՆ ՕՐԵՆՔԸ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԴԱՏԱԿԱՆ ՕՐԵՆՍԳԻՐՔ» ՍԱՀՄԱՆԱԴՐԱԿԱՆ ՕՐԵՆՔՈՒՄ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Հայաստանի Հանրապետության դատական օրենսգիրք» 2018 թվականի փետրվարի 7-ի ՀՕ-95-Ն սահմանադրական օրենքի (այսուհետ` Օրենք) 32-րդ հոդվածի 2-րդ մասը լրացնել հետևյալ բովանդակությամբ 3.1-ին և 3.2-րդ կետերով.

«3.1 դատարանի բնականոն գործունեության ապահովման լիազորությունների շրջանակներում՝ կառավարում և վերահսկում է Դատական դեպարտամենտի տվյալ դատարանում գործող ստորաբաժանումների գործունեությունը.

3.2 դատարանի բնականոն գործունեության ապահովման լիազորությունների շրջանակներում՝ Դատական դեպարտամենտի տվյալ դատարանում գործող ստորաբաժանումներին տալիս է պարտադիր կատարման ենթակա ցուցումներ և հանձնարարականներ.»:

**Հոդված 2.** Օրենքի 33-րդ հոդվածի 2-րդ մասը լրացնել հետևյալ բովանդակությամբ 3.1-ին և 3.2-րդ կետերով.

«3.1 Վճռաբեկ դատարանի բնականոն գործունեության ապահովման լիազորությունների շրջանակներում՝ կառավարում և վերահսկում է Դատական դեպարտամենտի՝ Վճռաբեկ դատարանում գործող ստորաբաժանումների գործունեությունը.

3.2 Վճռաբեկ դատարանի բնականոն գործունեության ապահովման լիազորությունների շրջանակներում՝ Դատական դեպարտամենտի՝ Վճռաբեկ դատարանում գործող ստորաբաժանումներին տալիս կատարման համար պարտադիր ցուցումներ և հանձնարարականներ.»:

**Հոդված 3.** Օրենքի 36-րդ հոդվածի 2-րդ և 3-րդ մասերը շարադրել հետևյալ խմբագրությամբ.

«2. Բարձրագույն դատական խորհրդի, ինչպես նաև Ընդհանուր ժողովի և նրա հանձնաժողովների գործունեությունը հիմնականում ապահովում են Դատական դեպարտամենտի կենտրոնական մարմնի կառուցվածքային ստորաբաժանումները, կառուցվածքային միավորները և պաշտոնատար անձինք:

3. Դատարանների գործունեությունը հիմնականում ապահովում են Դատական դեպարտամենտի առանձնացված ստորաբաժանումները, կառուցվածքային միավորները և պաշտոնատար անձինք:»:

**Հոդված 4.** Օրենքի 37-րդ հոդվածը շարադրել հետևյալ խմբագրությամբ.

«**Հոդված 37. Ծառայությունը Դատական դեպարտամենտում**

1. Դատական դեպարտամենտում իրականացվող պետական ծառայության տեսակներն են՝ դատական ծառայությունը և դատական կարգադրիչների ծառայությունը:
2. Դատական ծառայությունն օրենքով Բարձրագույն դատական խորհրդին, դատարաններին, Ընդհանուր ժողովին և նրա հանձնաժողովներին, ինչպես նաև դատական իշխանության մարմինների պաշտոնատար անձանց վերապահված լիազորությունների ու գործառույթների լիարժեք և արդյունավետ իրականացումն ապահովելու նպատակով իրականացվող մասնագիտական գործունեությունն է:
3. Դատական կարգադրիչների ծառայությունն օրենքով Բարձրագույն դատական խորհրդին, դատարաններին, Ընդհանուր ժողովին և նրա հանձնաժողովներին, ինչպես նաև դատական իշխանության մարմինների պաշտոնատար անձանց վերապահված լիազորությունների ու գործառույթների լիարժեք և արդյունավետ իրականացման համար անհրաժեշտ անվտանգային միջավայր ապահովելու, վարչական շենքերում՝ հասարակական կարգի և գույքի պահպանությունն իրականացնելու, ինչպես նաև դատական իշխանության նշված մարմինների կողմից տրված անմիջապես կատարման ենթակա հանձնարարականների կատարումն ապահովելու նպատակով իրականացվող գործունեությունն է:
4. Դատական ծառայության և դատական կարգադրիչների ծառայության հետ կապված հարաբերությունները կարգավորվում են «Բարձրագույն դատական խորհրդի աշխատակազմ՝ Դատական դեպարտամենտի մասին» օրենքով և այլ իրավական ակտերով:

**Հոդված 5.** Ուժը կորցրած ճանաչել Օրենքի 61-րդ հոդվածի 3-րդ մասը:

**Հոդված 6.** Օրենքի 84-րդ հոդվածը լրացնել հետևյալ բովանդակությամբ 14-րդ մասով.

«14. Դատական դեպարտամենտի կառավարման լիազորությունների շրջանակներում Բարձրագույն խորհրդի նախագահը՝

1. հաստատում է Դատական դեպարտամենտի հաստիքացուցակը,
2. Դատական դեպարտամենտի ղեկավարին տալիս է կատարման համար պարտադիր ցուցումներ և հանձնարարականներ,
3. Դատական դեպարտամենտի ղեկավարին տրամադրում է արձակուրդ և նրա նկատմամբ կիրառում խրախուսանքի միջոցներ,
4. պաշտոնի նշանակում, պաշտոնից ազատում է Դատական դեպարտամենտի կենտրոնական մարմնի կառուցվածքային և առանձնացված ստորաբաժանումների՝ դատարանների աշխատակազմերի ղեկավարներին, ներքին աուդիտորներին, կիրառում խրախուսանքի կամ կարգապահական տույժի միջոցներ,
5. պաշտոնի նշանակում, պաշտոնից ազատում է Դատական դեպարտամենտի ղեկավարի տեղակալներին, ինչպես նաև առանձնացված ստորաբաժանում՝ դատական կարգադրիչների ծառայության պետին և նրա տեղակալներին, կիրառում խրախուսանքի կամ կարգապահական տույժի միջոցներ,
6. իրավասու է դիմելու Հանրապետության նախագահին՝ Դատական դեպարտամենտի դատական ծառայողներին բարձրագույն դասային աստիճաններ շնորհելու կամ դասային աստիճանն իջեցնելու կամ դասային աստիճանից զրկելու վերաբերյալ միջնորդությամբ,
7. իրավասու է դիմելու Վարչապետին՝ Դատական դեպարտամենտի դատական կարգադրիչների ծառայության բարձրագույն պաշտոնի՝ արդարադատության գեներալ-մայորի կոչում շնորհելու կամ կոչումն իջեցնելու կամ կոչումից զրկելու վերաբերյալ առաջարկությամբ,
8. իրականացնում է կառավարման այլ լիազորություններ:»:

**Հոդված 7.** Օրենքի 89-րդ հոդվածի 1-ին մասում՝

1. 33-րդ կետը շարադրել հետևյալ խմբագրությամբ.

«33 հաստատում է Դատական դեպարտամենտի կառուցվածքը, ինչպես նաև Դատական դեպարտամենտում՝ պաշտոնների անվանացանկը, հաստիքների քանակը և պաշտոնների անձնագրերը.»,

1. 36-րդ կետը շարադրել հետևյալ խմբագրությամբ.

«36 սահմանում է դատական ծառայողի և դատական կարգադրիչի վերապատրաստման (ատեստավորման), ինչպես նաև դատական կարգադրիչի հատուկ ուսուցում անցնելու կարգը.»,

1. 37-րդ կետում «դատական կարգադրիչների» բառերից առաջ լրացնել «դատական ծառայողների և» բառերը,
2. 38-րդ կետում «դատական կարգադրիչների» բառերից առաջ լրացնել «դատական ծառայողների և» բառերը,
3. 39-րդ կետը շարադրել հետևյալ խմբագրությամբ.

«39 սահմանում է դատական ծառայողին և դատական կարգադրիչին որպես պարգև շնորհվող պատվոգրերի, ինչպես նաև դատական կարգադրիչին որպես պարգև շնորհվող կրծքանշանի նկարագրությունը և տեսակները.»,

1. լրացնել հետևյալ բովանդակությամբ 44.2-րդ, 44.3-րդ, 44.4-րդ, 44.5-րդ, 44.6-րդ, 44.7-րդ, 44.8-րդ, 44.9-րդ, 44.10-րդ և 44.11-րդ կետերով.

«44.2 հաստատում է Դատական դեպարտամենտի կենտրոնական մարմնի և առանձնացված ստորաբաժանումների կողմից օգտագործվող կնիքների և ձևաթղթերի նկարագրությունը և տեսակները.

44.3 սահմանում է Դատական դեպարտամենտի ներքին աշխատանքային կարգապահության կանոնները.

44.4 սահմանում է Դատական դեպարտամենտում ծառայողական քննություն անցկացնելու կարգը.

44.5 սահմանում է դատական ծառայության և դատական կարգադրիչների ծառայության թափուր պաշտոնները համալրելու մրցութային կարգը և մրցութային գործընթացի մանրամասները.

44.6 սահմանում է դատական ծառայողի և դատական կարգադրիչի գործունեության (կատարողականի) գնահատման կարգը և գործունեության բնութագրի չափանիշներն ու ձևը.

44.7 սահմանում է դատական ծառայողի, դատական կարգադրիչի և այլ աշխատակիցների անձնական գործերի վարման կարգը.

44.8 սահմանում է դատական ծառայողին, դատական կարգադրիչին և այլ աշխատակիցներին տրվող վկայականների միասնական նմուշները, դրանց տրամադրման կարգը.

44.9 սահմանում է դատական կարգադրիչի ֆիզիկական ուժի, հատուկ միջոցների և զենքի գործադրման անհրաժեշտություն առաջացնող իրադրություններում գործելու և առաջին օգնություն ցույց տալու հմտությունը որոշող ստուգումներ անցնելու կարգը.

44.10 սահմանում է դատական կարգադրիչին հատուկ միջոցներ հատկացնելու և դրանք պահպանելու կարգը.

44.11 Դատական դեպարտամենտին տալիս է կատարման համար պարտադիր ցուցումներ և հանձնարարականներ.»,

7) 45-րդ կետում «օրենսգրքով» բառից հետո լրացնել «և «Բարձրագույն դատական խորհրդի աշխատակազմ՝ Դատական դեպարտամենտում ծառայության մասին» օրենքով» բառերը:

**Հոդված 8.** Սույն օրենքն ուժի մեջ է մտնում 2022 թվականի մայիսի 1-ից:

**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԸ**

**«ՊԵՏԱԿԱՆ ՊԱՇՏՈՆՆԵՐ ԵՎ ՊԵՏԱԿԱՆ ԾԱՌԱՅՈՒԹՅԱՆ ՊԱՇՏՈՆՆԵՐ ԶԲԱՂԵՑՆՈՂ ԱՆՁԱՆՑ ՎԱՐՁԱՏՐՈՒԹՅԱՆ ՄԱՍԻՆ» ՕՐԵՆՔՈՒՄ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Պետական պաշտոններ և պետական ծառայության պաշտոններ զբաղեցնող անձանց վարձատրության մասին» 2013 թվականի դեկտեմբերի 12-ի ՀՕ-157-Ն օրենքի (այսուհետ` Օրենք) 2-րդ հոդվածի 1-ին մասի 1-ին կետի «ե» ենթակետում «պաշտոն զբաղեցնողների,» բառերից հետո լրացնել «Դատական դեպարտամենտում՝ դատական ծառայողների և դատական կարգադրիչների, » բառերը:

**Հոդված 2.** Օրենքի 7-րդ հոդվածի 4-րդ մասում «հարկադիր կատարողներին,» բառերից հետո լրացնել «Դատական դեպարտամենտում՝ դատական կարգադրիչներին,» բառերը:

**Հոդված 3.** Օրենքի 7-րդ հոդվածը 5-րդ կետից հետո լրացնել հետևյալ բովանդակությամբ 5.1-ին կետով.

«5.1. Դատական դեպարտամենտում՝ դատական ծառայողին հավելավճար տրվում է միայն տվյալ պաշտոնի ենթախմբին համապատասխանող դասային աստիճանից բարձր դասային աստիճան ունենալու դեպքում` նրա պաշտոնային դրույքաչափի հինգ տոկոսի չափով:»:

**Հոդված 4.** Օրենքի 27-րդ հոդվածի 5-րդ մասը լրացնել հետևյալ բովանդակությամբ երրորդ նախադասությամբ.

«Դատական դեպարտամենտում իրականացված կառուցվածքային փոփոխությունների արդյունքում վերացված կամ կրճատված հաստիքներից և/կամ պաշտոններից ազատված և Դատական դեպարտամենտի կադրերի ռեզերվում ընդգրկված դատական ծառայողներին 3 ամիս շարունակվում է վճարվել ստացած վերջին աշխատավարձի չափով գումար:»:

**Հոդված 5.** Օրենքի 1-ին հավելվածում

1. հանել հետևյալ տողերը՝

|  |  |  |
| --- | --- | --- |
|  | **Դատական դեպարտամենտ** |  |
|  | Դատավորի (այդ թվում՝ Սահմանադրական դատարանի դատավորի) օգնական | 3.88 |

1. «Սահմանադրական դատարանի աշխատակազմ» բաժնում՝

|  |  |  |
| --- | --- | --- |
|  | Սահմանադրական դատարանի մամուլի քարտուղար | 7.50 |

տողից հետո լրացնել հերևյալ բովանդակությամբ նոր տողով.

|  |  |  |
| --- | --- | --- |
|  | Սահմանադրական դատարանի դատավորի օգնական | 3.88 |

**Հոդված 6.** Օրենքի 9-րդ հավելվածի «Պետական ծառայություն» աղյուսակում «բացառությամբ քաղաքացիական,» բառերից հետո լրացնել «Դատական դեպարտամենտում՝ դատական և դատական կարգադրիչների,» բառերը:

**Հոդված 7.** Օրենքի 9-րդ հավելվածը «Հարկադիր կատարման ծառայություն» աղյուսակից հետո լրացնել «ԴԱՏԱԿԱՆ ԴԵՊԱՐՏԱՄԵՆՏՈՒՄ ԴԱՏԱԿԱՆ ԾԱՌԱՅՈՒԹՅՈՒՆ» և «ԴԱՏԱԿԱՆ ԴԵՊԱՐՏԱՄԵՆՏՈՒՄ ԴԱՏԱԿԱՆ ԿԱՐԳԱԴՐԻՉՆԵՐԻ ԾԱՌԱՅՈՒԹՅՈՒՆ» աղյուսակներով՝ համաձայն Հավելվածի:

**Հոդված 8.** Սույն օրենքն ուժի մեջ է մտնում 2022 թվականի մայիսի 1-ից:

**Հավելված**

**««Պետական պաշտոններ և պետական ծառայության պաշտոններ**

**զբաղեցնող անձանց վարձատրության մասին» օրենքում**

**լրացումներ և փոփոխություններ կատարելու մասին» օրենքի**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **ԴԱՏԱԿԱՆ ԴԵՊԱՐՏԱՄԵՆՏՈՒՄ ԴԱՏԱԿԱՆ ԾԱՌԱՅՈՒԹՅՈՒՆ** | | | | | | | | | |
| Աշխա-տավարձի մակարդակ-ները | Հիմնական աշխատավարձի բնականոն աճը | Կրտսեր պաշտոններ | | Առաջատար պաշտոններ | | Գլխավոր պաշտոններ | | Բարձրագույն պաշտոններ | |
| 2-րդ ենթա-խմբի սանդ-ղակ | 1-ին ենթա-խմբի սանդ-ղակ | 2-րդ ենթա-խմբի սանդ-ղակ | 1-ին ենթա-խմբի սանդ-ղակ | 2-րդ ենթա-խմբի սանդ-ղակ | 1-ին ենթա-խմբի սանդ-ղակ | 2-րդ ենթա-խմբի սանդ-ղակ | 1-ին ենթա-խմբի սանդ-ղակ |
| **11** | Աճ չկա | **1,95** | **2,28** | **3,11** | **3,64** | **5,34** | **6,49** | **7,91** | **9,65** |
| **10** | Երեք տարին մեկ | **1,9** | **2,21** | **3,01** | **3,53** | **5,17** | **6,29** | **7,65** | **9,33** |
| **9** | **1,84** | **2,14** | **2,92** | **3,42** | **5,01** | **6,09** | **7,41** | **9,03** |
| **8** | **1,79** | **2,08** | **2,83** | **3,31** | **4,85** | **5,89** | **7,17** | **8,74** |
| **7** | Երկու տարին մեկ | **1,73** | **2,02** | **2,75** | **3,21** | **4,7** | **5,71** | **6,94** | **8,46** |
| **6** | **1,68** | **1,96** | **2,66** | **3,11** | **4,55** | **5,52** | **6,72** | **8,18** |
| **5** | **1,63** | **1,9** | **2,58** | **3,02** | **4,41** | **5,35** | **6,5** | **7,92** |
| **4** | Յուրաքանչյուր տարի | **1,59** | **1,84** | **2,5** | **2,92** | **4,27** | **5,18** | **6,29** | **7,66** |
| **3** | **1,54** | **1,79** | **2,43** | **2,83** | **4,14** | **5,01** | **6,09** | **7,41** |
| **2** | **1,49** | **1,73** | **2,35** | **2,75** | **4,01** | **4,86** | **5,89** | **7,17** |
| **1** | **1,45** | **1,68** | **2,28** | **2,66** | **3,88** | **4,7** | **5,71** | **6,94** |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **ԴԱՏԱԿԱՆ ԴԵՊԱՐՏԱՄԵՆՏՈՒՄ ԴԱՏԱԿԱՆ ԿԱՐԳԱԴՐԻՉՆԵՐԻ ԾԱՌԱՅՈՒԹՅՈՒՆ** | | | | | | | | | | |
| Աշխա-տա-վարձի մա-կար-դակ-ները | Հիմնական աշխատավարձի բնականոն աճը | | 1 | 2 | 3 | 4 | 5 | 6 | 7 | 8 |
| Դատական կարգա-դրիչ | Ավագ դատական կարգա-դրիչ | Բաժան-մունքի պետ, կենտրո-նական մարմնի բաժնի դատական կարգա-դրիչ | Բաժնի պետի տեղակալ, կենտրո-նական մարմնի բաժնի ավագ դատական կարգա-դրիչ | Բաժնի պետ, կենտրո-նական մարմնի բաժնի պետի տեղակալ | Ծառա-յության պետի տեղակալ, կենտրո-նական մարմնի բաժնի պետ | Ծառա-յության պետի առաջին տեղակալ | Ծառա-յության պետ |
| **11** | Աճ չկա |  | **2.66** | **3.11** | **3.64** | **4.40** | **5.34** | **6.49** | **7.91** | **9.65** |
| **10** | Երեք տարին մեկ |  | **2.58** | **3.01** | **3.53** | **4.27** | **5.17** | **6.29** | **7.65** | **9.33** |
| **9** | **2.50** | **2.92** | **3.42** | **4.13** | **5.01** | **6.09** | **7.41** | **9.03** |
| **8** | **2.42** | **2.83** | **3.31** | **4.01** | **4.85** | **5.89** | **7.17** | **8.74** |
| **7** | Երկու տարին մեկ |  | **2.35** | **2.75** | **3.21** | **3.88** | **4.70** | **5.71** | **6.94** | **8.46** |
| **6** | **2.28** | **2.66** | **3.11** | **3.76** | **4.55** | **5.52** | **6.72** | **8.18** |
| **5** | **2.21** | **2.58** | **3.02** | **3.64** | **4.41** | **5.35** | **6.50** | **7.92** |
| 4 | Յուրաքանչյուր տարի |  | **2.15** | **2.50** | **2.92** | **3.53** | **4.27** | **5.18** | **6.29** | **7.66** |
| 3 | **2.08** | **2.43** | **2.83** | **3.42** | **4.14** | **5.01** | **6.09** | **7.41** |
| 2 | **2.02** | **2.35** | **2.75** | **3.31** | **4.01** | **4.86** | **5.89** | **7.17** |
| 1 | **1.96** | **2.28** | **2.66** | **3.21** | **3.88** | **4.70** | **5.71** | **6.94** |

**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԸ**

**«ԱՐԴԱՐԱԴԱՏՈՒԹՅԱՆ ԱԿԱԴԵՄԻԱՅԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

**Հոդված 1.** «Արդարադատության ակադեմիայի մասին» 2013 թվականի մայիսի 2-ի ՀՕ-50-Ն օրենքի 19-րդ հոդվածի 4-րդ մասում «դատական կարգադրիչների» բառերից առաջ լրացնել «դատական ծառայողների և» բառերը, իսկ «դատական դեպարտամենտի ղեկավարը» բառերը փոխարինել «Բարձրագույն դատական խորհրդի հանձնարարությամբ՝ Դատական դեպարտամենտի ղեկավարը» բառերով:

**Հոդված 2.** Սույն օրենքն ուժի մեջ է մտնում 2022 թվականի մայիսի 1-ից:

**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԸ**

**«ՀԱՆՐԱՅԻՆ ԾԱՌԱՅՈՒԹՅԱՆ ՄԱՍԻՆ» ՕՐԵՆՔՈՒՄ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Հանրային ծառայության մասին» 2018 թվականի մարտի 23-ի ՀՕ-206-Ն օրենքի (այսուհետ` Օրենք) 3-րդ հոդվածի 3-րդ մասում «դատական ակտերի հարկադիր կատարման ծառայությունը,» բառերից հետո լրացնել «դատական ծառայությունը,» բառերը:

**Հոդված 2.** Օրենքի 8-րդ հոդվածի 3-րդ մասում «դատավորի (այդ թվում՝ Սահմանադրական դատարանի դատավորի),» բառերը փոխարինել «Սահմանադրական դատարանի դատավորի,» բառերով:

**Հոդված 3.** Օրենքի 9-րդ հոդվածի 14.1-ին մասը շարադրել հետևյալ խմբագրությամբ.

«14.1. Սահմանադրական դատարանի դատավորի օգնականին պաշտոնի նշանակում, պաշտոնից ազատում, արձակուրդ տրամադրում և խրախուսանքի միջոցներ կիրառում է Սահմանադրական դատարանի աշխատակազմի ղեկավարը՝ համապատասխան դատավորի առաջարկությամբ:»,

**Հոդված 4.** Օրենքի 28-րդ հոդվածի 6-րդ մասում «կանոնները» բառից հետո լրացնել «սահմանվում են հանրային ծառայության տվյալ տեսակը կարգավորող օրենքով կամ» բառերը:

**Հոդված 5.** Օրենքի **34-րդ հոդվածի՝**

1. **1-ին մասում «պետական ծառայության» բառերից հետո լրացնել «, Դատական դեպարտամենտում դատական ծառայության» բառերը,**
2. **3-րդ մասում «պետական ծառայության» բառերից հետո լրացնել «, Դատական դեպարտամենտում դատական ծառայության» բառերով:**

**Հոդված 6.** Սույն օրենքն ուժի մեջ է մտնում 2022 թվականի մայիսի 1-ից:

**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԸ**

**«ՔԱՂԱՔԱՑԻԱԿԱՆ ԾԱՌԱՅՈՒԹՅԱՆ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Քաղաքացիական ծառայության մասին» 2018 թվականի մարտի 23-ի ՀՕ-205-Ն օրենքի (այսուհետ` Օրենք) **2-րդ հոդվածի 1-ին մասից հանել «,** դատական իշխանության**»** բառերը:

**Հոդված 2.** Օրենքի 39-րդ հոդվածի 4-րդ մասից հանել «դատական դեպարտամենտի ղեկավարը,» բառերը:

**Հոդված 3.** Սույն օրենքն ուժի մեջ է մտնում 2022 թվականի մայիսի 1-ից:

**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԸ**

**«ՊԵՏԱԿԱՆ ԿԵՆՍԱԹՈՇԱԿՆԵՐԻ ՄԱՍԻՆ» ՕՐԵՆՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Պետական կենսաթոշակների մասին» 2010 թվականի դեկտեմբերի 22-ի ՀՕ-243-Ն օրենքի (այսուհետ` Օրենք) 17-րդ հոդվածի 1-ին մասը լրացնել հետևյալ բովանդակությամբ 4-րդ կետով.

«4) Դատական դեպարտամենտի դատական կարգադրիչը»:

**Հոդված 2.** Օրենքի 18-րդ հոդվածի 1-ին մասում «ինչպես նաև» բառերից հետո լրացնել «Դատական դեպարտամենտի դատական կարգադրիչների ծառայությունում,» բառերը:

**Հոդված 3.** Օրենքի 31-րդ հոդվածի 1-ին մասի 1-ին կետում «զինծառայության,» բառից հետո լրացնել «Դատական դեպարտամենտի դատական կարգադրիչի ծառայության,» բառերը:

**Հոդված 4.** Օրենքի 41-րդ հոդվածի՝

1. 1-ին մասի 5-րդ կետում «ինչպես նաև» բառերից հետո լրացնել «Դատական դեպարտամենտի դատական կարգադրիչի,» բառերը,
2. 3-րդ մասի 6-րդ կետում «ինչպես նաև» բառերից հետո լրացնել «Դատական դեպարտամենտի դատական կարգադրիչի,» բառերը:

**Հոդված 5.** Սույն օրենքն ուժի մեջ է մտնում 2022 թվականի մայիսի 1-ից:

**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔԸ**

**«ԶԻՆՎՈՐԱԿԱՆ ԾԱՌԱՅՈՒԹՅԱՆ ԵՎ ԶԻՆԾԱՌԱՅՈՂԻ ԿԱՐԳԱՎԻՃԱԿԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

**Հոդված 1.** «Զինվորական ծառայության և զինծառայողի կարգավիճակի մասին» 2017 թվականի նոյեմբերի 15-ի ՀՕ-195-Ն օրենքի (այսուհետ` Օրենք) 72-րդ հոդվածի 2-րդ մասի 3-րդ կետում «քրեակատարողական ծառայողները» բառերից հետո լրացնել «և դատական կարգադրիչները» բառերը:

**Հոդված 2.** Սույն օրենքն ուժի մեջ է մտնում 2022 թվականի մայիսի 1-ից: